laion/Wikipedia-Exotic huggingface dataset:
The Call of Ktulu

The Call of Ktulu — ამერიკული მძიმე მეტალ ჯგუფ მეტალიკის ეპიკური ინსტრუმენტული კომპოზიცია და მერვე, ბოლო სიმღერა ალბომიდან Ride the Lightning. კომპოზიცია შექმნაში ჯგუფის ყველა იმჟამინდელმა წევრმა შეიტანა წვლილი; იგი ერთ-ერთია მეტალიკის იმ მცირერიცხოვანი ნამუშევრებიდან, რომელთა დაწერაში თავისი წვლილი ჯგუფის ყოფილ მთავარ გიტარისტს დეივ მასტეინსაც მიუძღვის. ჯგუფმა ეს კომპოზიცია შექმნა ლავკრაფტის მოთხრობის „კთულჰუს ძახილის“ (ინგლ. The Call of Cthulhu) შთაგონებით. ეს არის ჯგუფის მეორე ინსტრუმენტული ნაშრომი და პირველია, სადაც მთელი ჯგუფი ერთად უკრავს. კომპოზიცია მეტალიკის ტრადიციულად ერთ-ერთი ყველაზე გრძელი, ხოლო ალბომში Ride the Lightning ყველაზე გრძელი სიმღერაა თავისი 8:53 წუთიანი ხანგრძლივობით. დეივ მასტეინის ჯგუფმა Megadeth-მა გამოიყენა აკორდების იგივე სტრუქტურა (00:05-00:32) სიმღერაში Hangar 18 ალბომიდან Rust in Peace. Cthulhu არის ამ სიტყვის ორიგინალური წერის სტილი, რომელიც გამოიყენა ლავკრაფტმა. შესაძლოა, მეტალიკამ შეცვალა იგი იმ მიზნით, რომ პატივი მიეგო ავტორისათვის; შესაძლოა, მეტალიკამ გამოიყენა სახელი Ktulu და არა Cthulhu იმიტომ, რომ ფიქრობდნენ Cthulhu საავტორო უფლებებით იქნებოდა დაცული. ლავკრაფტის ზოგიერთ მოთხრობაში წერია, რომ ჩვეულებრივ მოკდავებს აკრძალული აქვთ მისი სახელის როგორც ხსენება, ასევე დაწერა, რადგან მისი სახელი მოუხმობს მას. შესაძლოა, მართლაც ეშინოდათ ურჩხულის, რადგან კლიფი და კირკი ძალიან იყვნენ გატაცებულნი ლავკრაფტის შემოქმედებით. S&M ალბომში კომპოზიციის სახელწოდებაა The Call Of The Ktulu და არა უბრალოდ The Call Of Ktulu. პირველად ცოცხლად კომპოზიცია შესრულდა 1983 წლის 28 აგვისტოს ლას-კრუსესში, ნიუ-მექსიკო, აშშ. გვიან 1983 და ადრეულ 1984 წლებში სიმღერა ხშირად სრულდებოდა სახელწოდებით When Hell Freezes Over, თუმცა საბოლოოდ სახელწოდება შეუცვალეს, როგორც ჩანს, ახალი ბასისტის კლიფ ბარტონის ინიციატივით, რომელიც ლავკრაფტის შემოქმედების დიდი თაყვანისმცემელი იყო. მაიკლ კემენმა იზრუნა კომპოზიციის ორკესტრირებაზე 1999 წლის ალბომისთვის S&M. ვერსიამ ამ ალბომიდან მიიღო გრემი კატეგორიაში საუკეთესო როკ-ინსტრუმენტული შესრულება. მეტალიკა ჯეიმზ ჰეტფილდი — წამყვანი ვოკალი, რიტმული გიტარა; კირკ ჰემეტი — წამყვანი გიტარა; კლიფ ბარტონი — ბას-გიტარა, დამატებითი ვოკალი; ლარს ულრიხი — დასარტყმელი საკრავები. ↑ ალბომი Ride the Lightning. Metallica.com. დაარქივებულია ორიგინალიდან — 2012-10-13. ციტირების თარიღი: 2011-07-20. ↑ 2.0 2.1 2.2 The Call of Ktulu. Songfacts.com. ციტირების თარიღი: 2011-07-22. ↑ 3.0 3.1 3.2 3.3 The Call of Ktulu. Encyclopedia Metallica. დაარქივებულია ორიგინალიდან — 2018-12-15. ციტირების თარიღი: 2011-07-22. ↑ 4.0 4.1 The Call of Ktulu. Metlists.com. ციტირების თარიღი: 2011-07-22. ↑ The Call of Ktulu. Metallica.com. დაარქივებულია ორიგინალიდან — 2011-08-05. ციტირების თარიღი: 2011-07-20.
სამასი არაგველი

სამასი არაგველი — 1795 წლის 11 სექტემბერს კრწანისის ბრძოლაში გმირულად დაღუპულ მებრძოლთა რაზმი, რომელიც შედგებოდა სამასი ფშავ-ხევსურის და არაგვისპირელი გლეხისაგან. გადმოცემით, მათ ბრძოლის წინ შეჰფიცეს ერთმანეთს, რომ, ან გაიმარჯვებდნენ, ან ბრძოლის ველზე დაეცემოდნენ, რაც შეასრულეს კიდეც. მათი მამაცური თავდადება ფართოდ აისახა ხალხურ სიტყვიერებაში. საქართველოს სამოციქულო მართლმადიდებელი ეკლესიის წმინდა სინოდის 2008 წლის 27 ივნისის სხდომამ განაჩინა: „1795 წ. კრწანისის ომში მომწყდარნი 300 არაგველნი და სასულიერო და საერო პირნი შერაცხილ იქნან წმიდა მოწამეებად. დაიწეროს მათი ხატი, ტროპარ-კონდაკი, ცხოვრება და საგალობლები. მათი ხსენების დღედ დაწესდეს 11 (24) სექტემბერი. ეთხოვოს ქ. თბილისის მერიას საპატრიარქოსთან შეთანხმებით, იზრუნოს კრწანისის ველის, როგორც თავდადების ადგილის, სათანადო მოწყობაზე.“ ბაგრატიონი თ., დავით ბაგრატიონის ისტორია, თბ., 1972; ქართული საბჭოთა ენციკლოპედია, ტ. 8, თბ., 1984. — გვ. 708. ↑ 300 არაგველი. ლომისის ყმები. ციტირების თარიღი: 21 თებერვალი, 2021
სამეგრელოს გლეხთა აჯანყება (მრავალმნიშვნელოვანი)

სამეგრელოს გლეხთა აჯანყება შეიძლება აღნიშნავდეს: სამეგრელოს გლეხთა აჯანყება – აჯანყება სამეგრელოში 1856-1857 წწ.
კლდოვანი მთები

კლდოვანი მთები (ინგლ. Rocky Mountains) — კორდილიერებში შემავალი მთათა სისტემა აშშ-სა და კანადაში. კლდოვანი მთების სიგრძე 4830 კმ-ია, სიგანე 700 კმ. კლდოვან მთებში სათავეებს იღებენ ისეთი მდინარეები, როგორებიცაა მისური, კოლორადო, რიო-გრანდე, სნეიქი, არკანზასი და სხვა მრავალი. კლდოვანი მთების უმაღლესი წერტილია მთა ელბერტი (4401 მ). მთათა სისტემას გააჩნია სპილენძის, ოქროს, ვერცხლის, პოლილითონების, ნავთობის, ქვანახშირისა და მოლიბდენის ფართო საბადოები. ადგილი აქვს სხვადასხვა ვულკანურ მოვლენებს, არის გეიზერები, თერმალური წყაროები, ასევე შეინიშნება მიწისძვრები. Baron, Jill (2002). Rocky Mountain futures: an ecological perspective. Island Press. ISBN 1559639539.  Newby, Rick (2004). The Rocky Mountain region. Greenwood Press. ISBN 031332817X.  ვიკისაწყობში არის გვერდი თემაზე: კლდოვანი მთები
ნისლიანი მთები

ნისლიანი მთები, იგივე ჰითაეგლირი (Hithaeglir, სინდარულად) — მთაგრეხილი ჯ. რ. რ. ტოლკინის გამოგონილი სამყაროდან, არდადან. იგი მდებარეობდა შუახმელეთში, გადაჭიმული იყო 1280 კილომეტრის მანძილზე, ჩრდილოეთიდან სამხრეთით. მთების ეს კომპლექსი განლაგებული იყო ერიადორისა და ანდუინის მდინარეს შორის. გუნდაბადის მთიდან იგი გადაჭიმული იყო ჩრდილოეთისაკენ, მეთედრასამდე. ნისლიანი მთები — საიტზე Tolkien Gateway
ჯაბულანი

ჯაბულანი (Adidas Jabulani) — 2010 წლის ფეხბურთის მსოფლიო ჩემპიონატის ოფიციალური ბურთი. დამუშავებულია კომპანია Adidas-ის მიერ სპეციალურად მუნდიალისათვის. სიტყვა „ჯაბულანი“ აღებულია სამხრეთ აფრიკის რესპუბლიკის ერთ-ერთი ოფიციალური ენიდან — ზულუდან და ნიშნავს „მხიარულებას“. ბურთის ზედაპირიზე 11 ფერია, რაც სიმბოლურად მიუთითებს 11 მოთამაშეზე, სამხრეთ აფრიკის 11 ოფიციალურ ენასა და 11 ეროვნებაზე. ბურთის პრეზენტაცია 2009 წლის 4 დეკემბერს შედგა კეიპტაუნში. ჯაბულანი: ოფიციალური ბურთი — ფიფა-ს საიტი დაარქივებული 2012-05-24 საიტზე Archive.isCategory:Webarchive template archiveis links
ანაქრონიზმი

ანაქრონიზმი (ბერძ. ανά – „უკან“ და χρόνος - „დრო“) — ქრონოლოგიური შეუსაბამობა. ამა თუ იმ ფაქტის, მოვლენის, პიროვნებისა თუ ნივთის შეცდომით მიკუთვნება სხვა დროისათვის, სხვა ეპოქისათვის. გადატანითი მნიშვნელობით: ძველი დროის გადმონაშთი, რომელიც არ შეეფერება თანამედროვე ცხოვრებას; მოძველებული შეხედულება ან ჩვეულება. წლების ანგარიშისას დაშვებული შეცდომა ან დროთა აღრევა. ↑ 1.0 1.1 უცხო სიტყვათა ლექსიკონი ↑ უნივერსალური ენციკლოპედიური ლექსიკონი : [3 ტომად / შეადგინა ალექსანდრე ელერდაშვილმა. - I-ლი გამოც.. - [თბ.] : ფანტაზია, 2006. - 28სმ.[MFN: 136149]]
გრიგოლ VII (მრავალმნიშვნელოვანი)

საკუთარი სახელი გრიგოლ VII შეიძლება აღნიშნავდეს: გრიგოლ VII — კონსტანტინოპოლის პატრიარქი 1923-1924 წწ. გრიგოლ VII — რომის პაპი 1073-1085 წწ.
რევაზ ბეშიძე

რევაზ ბეშიძე (დ. 5 ნოემბერი, 1959, თბილისი) — ქართველი დიპლომატი, მეცნიერი, პედაგოგი. საქართველოს საგანგებო და სრულუფლებიანი ელჩი იაპონიაში, გეოგრაფიულ მეცნიერებათა კანდიდატი, დოცენტი. მიიღო განათლება ქალაქ სოხუმის შოთა რუსთაველის სახელობის N1 საშუალო სკოლაში 1966-1976 წწ. შემდგომი განათლება მიიღო თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე სპეციალობით გეოგრაფია 1976-1982 წლებში. სწავლობდა თბილისის სახელმწიფო უნივერსიტეტის ასპირანტურაში 1986-1990 წლებში. აქვს დასრულებული ნატოს თავდაცვის კოლეჯის უმაღლესი კურსი (რომი, 1998-1999 წლებში). სწავლობდა აშშს ჯორჯ მარშალის სახელობის უსაფრთხოების საკითხების შემსწავლელი ევროპული ცენტრში, უმაღლესი კურსზე, გერმანია (გარმიშ-პატერკინხენი, 2000 წელი). იყო ნატოს სტიპენდიატი (ბრიუსელი, 2000-2002 წლებში). დაასრულა დიდი ბრიტანეთის სამეფო თავდაცვის კოლეჯის საერთაშორისო ურთიერთობების სრული კურსი (ლონდონი, 2005 წელი). 01.12.1982-01.10.1983 იყო სამეცნიერო-კვლევითი ინსტიტუტის „ატოლის“ სოხუმის ფილიალი-ინჟინერი. 01.10.1983–01.05.1989 მუშაობდა როგორც აფხაზეთის სახელმწიფო უნივერსიტეტი-ლაბორანტი; მასწავლებელი. 01.05.1989-10.1096 მუშაობდა თბილისის სახელმწიფო უნივერსიტეტის სოხუმის ფილიალში. დოცენტი, გეოგრაფიის კათედრის გამგე. 05.11.1996–22.11.1996 მსახურობდა საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის ნატოს სამმართველოს მე-III მდივანად. 1922.11.96–01.04.1997 იყო სამხედრო-პოლიტიკური დეპარტამენტის სამხედრო თანამშრომლობის სამმართველოს უფროსის მოადგილე. 01.08.1997–26.03.1998 გახდა სამხედრო-პოლიტიკური დეპარტამენტის სამხედრო თანამშრომლობის სამმართველოს უფროსი. 26.03.1998–01.11.1998 იყო სამხედრო-პოლიტიკური დეპარტამენტის რუსეთთან სამხედრო თანამშრომლობის სამმართველოს უფროსი. 01.11.1998–17.05.2000 მუშაობდა სამხედრო-პოლიტიკური დეპარტამენტის დირექტორის მოადგილედ. 17.05.2000–06.07.2004 იყო სამხედრო-პოლიტიკური დეპარტამენტის დირექტორი. 1999–2004 წლებში იყო სამხედრო საკითხებში საქართველო-რუსეთის მოლაპარაკებებზე სახელმწიფო დელეგაციის წევრი, საექსპერტო ჯგუფის ხელმძღვანელი. 1997-2009 წლებშისაქართველოს სახელმწიფო და სამთავრობო დელეგაციების წევრი: ეუთო-ს, ნატო/ეაპს-ის, დსთ-ს და სხვა საერთაშორისო ორგანიზაციების ფარგლებში გამართულ შეხვედრებსა და მოლაპარაკებებზე. 1998–2003 წლებში მუშაობდა საქართველოს დელეგაციის წევრად უსაფრთხოების დიალოგში: აშშ-სთან, დიდ ბრიტანეთთან, გერმანიასთან, უკრაინასთან. რევაზ ბეშიძე — საქართველოს ბიოგრაფიული ლექსიკონი Revaz Beshidze Twitter-ზე
პაპის ჟანდარმერია

პაპის ჟანდარმერია ან ვატიკანის ქალაქ-სახელმწიფოს ჟანდარმთა კორპუსი (იტალ. Corpo della Gendarmeria dello Stato della Città del Vaticano) — ვატიკანის ჟანდარმერია ანუ პოლიცია, უშიშროების სამსახური რომელიც პასუხისმგებელია ვატიკანის უსაფრთხოებაზე, სამოქალაქო წესრიგის დაცვაზე, საზღვრის კონტროლზე, მოძრაობის კონტროლზე, კრიმინალურ გამოძიებებზე და სხვა ზოგად საპოლიციო საკითხებზე. ჟანდარმთა გარკვეული ნაწილი მოგზაურობს პონტიფიკოსთან ერთად, ამ უკანასკნელის უსაფრთხოების გარანტირებისათვის. კორპუსის შემადგენლობაში შედის 130 თანამშრომელი , კორპუსი კი არის უშიშროების და სამოქალაქო თავდაცვის სერვისთა დეპარტამენტის (რომელშიც ასევე შედის ვატიკანის სახანძრო დეპარტამენტი) და ვატიკანის ქალაქ-სახელმწიფოს სამმართველოს შემადგენელი ნაწილი . კორპუსის მეთაურია ინსპექტორ გენერალი. 2006 წლის ივნისიდან ვატიკანის ინსპექტორ გენერალია დომენიკო ჯანი. ვატიკანის პირველი უშიშროების სამსახური - Corpo della Gendarmeria, პაპმა პიუს VII-მ შექმნა 1816 წელს. ეს სამსახური ვატიკანის სამხედროს შემადგენელი ერთეული იყო სანამ პავლე VI-მ წმინდა საყდრის ჯარი მხოლოდ პონტიფიკოსის შვეიცარიელთა არმიამდე არ შეამცირა. 1970-91 წლებში ვატიკანის პოლიციას ეწოდებოდა ცენტრალური უშიშროების ოფისი, ხოლო 1991 წლიდან 2002 წლამდე, ვატიკანის პოლიციას ეწოდებოდა Corpo di Vigilanza dello Stato della Città del Vaticano. ვიკისაწყობში არის გვერდი თემაზე: პაპის ჟანდარმერია ↑ Gendarme Corps. ვატიკანის ქალაქ-სახელმწიფოს პრეზიდენტის ოფისი (2007). დაარქივებულია ორიგინალიდან — 2007-10-23. ციტირების თარიღი: 2007-10-15. ↑ Administrations and Central Offices. ვატიკანის ქალაქ-სახელმწიფოს პრეზიდენტის ოფისი (2007). დაარქივებულია ორიგინალიდან — 2007-10-23. ციტირების თარიღი: 2007-10-15.
ბუვე

ბუვე (ნორვ. Bouvetøya) — ვულკანური წარმოშობის უკაცრიელი კუნძული. მდებარეობს ატლანტის ოკეანის სამხრეთით და სამხრეთ აფრიკის სამხრეთ-დასავლეთით. ბუვე არის ნორვეგიის დამოკიდებული ტერიტორია, რომელიც მდებარეობს სამხრეთის 60°-იან პარალელზე. ამ ტერიტორიაზე არ ვრცელდება ანტარქტიდის შესახებ შეთანხმება. კუნძულის ფართობი შეადგენს 49 კმ²-ს, ტერიტორიის 93 % ყინულებს უკავია. ბუვედან 2500 კილომეტრის დაშორებით, მდებარეობს ქალაქი კეიპტაუნი. ეს არის მსოფლიოში ყველაზე შორეული კუნძული. Satellite map of Bouvet Island დაარქივებული 2010-09-18 საიტზე Wayback Machine. Information on Bouvet Island. დაარქივებულია ორიგინალიდან — 2012-07-22. ციტირების თარიღი: 2011-04-07. Bouvet Island - Bouvetøya დაარქივებული 2007-07-06 საიტზე Wayback Machine. Investigation into Bouvet's abandoned lifeboat mystery დაარქივებული 2017-05-08 საიტზე Wayback Machine. Bouvet Island at Infoplease 2000 Bouvet Island amateur radio expedition (3YØC) 1990 Bouvet Island amateur radio expedition (3Y5X)
თავისუფალი თეატრი

„თავისუფალი თეატრი“ — ქართული თეატრი თბილისში, მეტრო „თავისუფლების მოედნის“ უკან, სახელმწიფო კანცელარიისაკენ მიმავალ კიბეებთან. თეატრი კერძოა და ეკუთვნის რეჟისორ ავთო ვარსიმაშვილს. თეატრს ყავს მუდმივმოქმედი დასი (25 კაცი) და პარალელურად ასაქმებს კიდევ 60-მდე მსახიობს. დაარსდა 2001 წლის 31 მარტს. თეატრს აქვს ორი დარბაზი. „წითელი დარბაზი“ (185 ადგილი) და „ლურჯი დარბაზი“ (75 ადგილი) „თავისუფალი თეატრის“ მსახიობები არიან: სლავა ნათენაძე, აპოლონ კუბლაშვილი, გოგა ბარბაქაძე, თიკო კორძაძე, ჯაბა კილაძე, მაია დობორჯგინიძე, მამუკა მუმლაძე, მარიამ ჯოლოგუა, მიხეილ არჯევანიძე, კახა მიქიაშვილი, თამუნა ნიკოლაძე, ლაშა გურგენიძე, გიორგი ჯიქია, შაკო მირიანაშვილი, გუგა ქაცარავა, მარიამ ნადირაძე, ნინი კვირიკაშვილი, სალომე ჭულუხაძე და სხვები. თეატრის წამყვანი მსახიობი იყო ნიკო გომელაური. ამ თეატრის სცენაზე სხვადასხვა სპექტაკლებში თამაშობდნენ ქართული თეატრის ისეთი მსახიობები, როგორიცაა: გურამ საღარაძე, ჯემალ ღაღანიძე, თათული დოლიძე, მარინე ჯანაშია, ირინა მეღვინეთუხუცესი, რამაზ იოსელიანი, დიმა ჯაიანი, ევა ხუტუნაშვილი, ვანო იანტბელიძე და სხვ. ავთო ვარსიმაშვილის გარდა „თავისუფალი თეატრის“ სპექტაკლების რეჟისორები არიან: დათო დოიაშვილი, გოჩა კაპანაძე, ანდრო ენუქიძე, გიორგი შალუტაშვილი, გოგი მარგველაშვილი, მაია დობორჯგინიძე, ნუგზარ ლორთქიფანიძე, ვანო ხუციშვილი, ნიკა ჩიკვაიძე, საბა ასლამაზიშვილი და სხვ. „თავისუფალი თეატრის“ სპექტაკლებს თამაშობს ყოველდღე, ორშაბათის გარდა. დღევანდელი რეპერტუარი: „გუშინდელნი დღეს“, „კომედიანტები“, „ჯინსების თაობა“, „კავკასიური ცარცის წრე“, „რიჩარდ მესამე“, „სამანიშვილის დედინაცვალი“, „მიყვარხარ, მიყვარხარ, მიყვარხარ“, „2030“, „სამი ჰალსტუხიანი და ანგელოზი“, „სხვების ცხოვრება“, „ზღაპარი იგი მათრობს და მხიბლავს“, „მოჩვენებანი“, „ოტელო“, „სულის იდენტიფიკაცია“, „თეთრი ვარდები“ და სხვ. „თავისუფალი თეატრის“ ბაზაზე არსებობს კინოსტუდია „vars-studio“, რომელმაც გადაიღო მხატვრული ფილმები: „იდიოტოკრატია“, „ყველაფერი კარგად იქნება“, „ბამბაზიის სამოთხე“, „მიდი ძმაო, მიდი“, „ისპაჰან-ბათუმი“, „სახლი, რომელიც ფანჯრიდან გაიპარა“. „თავისუფალი თეატრის“ საგასტროლოდ იყო ქვეყნებში: დიდი ბრიტანეთი, ფინეთი, ესტონეთი, რუსეთი, უკრაინა, ბელარუსი, ლატვია, გერმანია, საბერძნეთი, პოლონეთი, ეგვიპტე, თურქეთი, რუმინეთი, ინდოეთი, უნგრეთი. 2023 წელს. ბუდაპეშტში ჩატარებულ მსოფლიო თეატრალურ ოლიმპიადაზე საქართველო წარადგინა „თავისუფალმა თეატრმა“ სპექტაკლებით „რიჩარდ მესამე“ და „ოტელო“. ამავე ოლიმპიადაზე „თავისუფალი თეატრი“ შეყვანილი იყო მსოფლიოს ოცი საუკეთესო თეატრის სიმბოლურ სიაში (მე-11 ადგილი). [წყარო არ არის მითითებული 48 დღე] „თავისუფალ თეატრზე“ გადაღებულია დოკუმენტური ფილმი „მაინც ვითამაშებთ“ (რეჟ. გიორგი ვარსიმაშვილი). ოფიციალური საიტი "მაინც ვითამაშებთ!" თავისუფალი თეატრი 20 წლისაა.. ↑ „თავისუფალი თეატრი“ 10 წლისაა[მკვდარი ბმული], 1 აპრილი 2011, GeoNews.ge.
სერგიუს II (პაპი)

სერგიუს II (ლათ. Sergius PP. II; დ. უცნობია — გ. 27 იანვარი, 847) — რომის პაპი 844–847 წლებში. უთანხმოება ჰქონდა იმპერატორ ლოთარ I-თან. ყიდდა თანამდებობებს. ენციკლოპედია „ბრიტანიკა“
ლეო IV

ლეო IV (ლათ. Leo PP. IV; დ. 790 — გ. 17 ივლისი, 855) — რომის პაპი 847–855 წლებში. წმინდანი. წარმოშობით რომაელი. აშენებდა და ამაგრებდა რომს, ცოტა ხნით რომის ერთ-ერთ რაიონს ლეოპოლისიც კი დაარქვა. Cheetham, Nicolas, Keepers of the Keys, New York: Charles Scribner's Sons, 1983. ISBN 0-684-17863-X
ბენედიქტე III

ბენედიქტე III (ლათ. Benedictus PP. III; დ. უცნობია — გ. 17 აპრილი, 858) — რომის პაპი 855–858 წლებში. მეტოქეობას უწევდა ლუდვიგ II გერმანელის მიერ მხარდაჭერილ ანასტასიუს III-ს. ითვლებოდა განათლებულ ადამიანად. ენციკლოპედია „ბრიტანიკა“
ალგებრა

ალგებრა (არაბ.: الجبر, al-jabr) — მათემატიკის ერთ-ერთი დარგი, რომელიც სწავლობს სიდიდეებზე მოქმედებათა ზოგად კანონებს ამ სიდიდეების რიცხობრივი მნიშვნელობისაგან დამოუკიდებლად. ელემენტარული ალგებრა ხშირად საშუალო სკოლაში ისწავლება და იძლევა ალგებრაზე ზედაპირულ წარმოდგენას: რა ხდება როდესაც რიცხვები ერთმანეთს ემატება ან მრავლდება, როგორ ვიპოვოთ პოლინომიალები და მათი ფესვები. ალგებრა გაცილებით ვრცელია ვიდრე ელემენტარული ალგებრა. ერთმნიშვნელოვნად რიცხვებზე მუშაობის ნაცვლად, შესაძლებელია მათი ჩანაცვლება სიმბოლოებითა და კრებითი ელემენტებით. გეომეტრიასა და ანალიზთან ერთად ალგებრა მათემატიკის სამი ძირითადი შტოდან ერთ-ერთია. სიტყვა ალგებრა წარმოიშვა ხორეზმელი მათემატიკოსისა და ასტრონომის მუჰამედ ბენ მურა ალ–ხორეზმის (787—850) ტრაქტატის — „კიტაბ ალ–ჯაბრ ვალ მუკაბალას“ გამოჩენის შემდეგ. ამ წიგნის სათაურიდან აღებულია ალ–ჯაბრ ტერმინი რომელიც შემდგომში იხმარება როგორც „ალგებრა“. XVI ს–მდე ალგებრას სიტყვიერად გადმოსცემდნენ. ასოითი აღნიშვნები და მათემატიკური ნიშნები თანდათან შემოიღეს. + და - ნიშნებს პირველად XVI–ში ვხვდებით. გერმანელ ალგებრაისტთა შრომებში, ცოტა მოგვიანებით, შემოდის გამრავლების x ნიშანი. გაყოფის ნიშანი (:) მხოლოდ XVII ს–ში იყო შემოღებული. XVI ს–ში ფრანგმა მეცნიერმა ფრანსუა ვიეტმა და მისმა თანამედროვეებმა დაიწყეს ასოების გამოყენება არა მარტო უცნობებისთვის, არამედ ნებისმიეპი რიცხვისთვისაც. ალგებრისთვის განსაკუთრებით ნაყოფიერი იყო XX საუკუნე, როდესაც შეიქმნა აბსტრაქტრული ალგებრა. თანამედროვე მათემატიკაში ალგებრის დომინატურ როლზე მიუთითებს ისეთი დარგების არსებობა როგორებიცაა ალგებრული გეომეტრია, ალგებრული ტოპოლოგია, ალგებრულ რიცხვთა თეორია. ენციკლოპედია „ბრიტანიკა“
Dig a Pony

Dig a Pony — ინგლისური როკ-ჯგუფ The Beatles-ის სიმღერა, შეტანილი ალბომში Let It Be. სიმღერის ავტორი იყო ჯონ ლენონი, მაგრამ ალბომის კონვერტზე მის ავტორებად მითითებულები არიან ლენონი/მაკ-კარტნი. თავდაპირველად სიმღერას ერქვა „All I Want Is You“. მოგვიანებით ჯონი თვლიდა, რომ ეს სიმღერა ’’ნამდვილი ნაგავია’’. თუმცა, მსგავსი დამოკიდებულება მას ბევრი სხვა სიმღერის მიმართ ჰქონდა. სიმღერა მიეძღვნა იოკო ონოს. მასში რამდენიმე სასიყვარულო ფრაზაა შეტანილი, ხოლო მისამღერი "All I want is you" ონოზე მიგვითითებს. ალბომის ამერიკულ ასლებში სიმღერა მითითებული იყო, როგორც „I Dig A Pony“. ეს იყო ერთ-ერთი ალბომის იმ სიმღერებიდან, რომლებიც სტუდიის სახურავზე გამართული კონცერტისას ჩაიწერა. თავდაპირველად სიმღერა იწყება, მაგრამ რინგო სტარს რაღაც ეშლება და იგი აჩერებს სხვა წევრებს - ვინაიდან თავად მხოლოდ ერთი ჯოხით უკრავს. კრებულში Anthology 3 შეტანილია ისეთი ვერსია, რომელშიც მაკ-კარტნი მღერის პირველ და ბოლო სტრიქონებს. საბოლოოდ გამოსაცემი ალბომიდან ეს ვერსია ამოჭრა ფილ სპექტორმა, ალბომის პროდიუსერმა. ↑ Sheff, David (2000). All We Are Saying. New York: St. Martin's Press, გვ. 205. ISBN 0-312-25464-4.
აპოსტოლური სასახლე

აპოსტულური სასახლე — რომის პაპის ოფიციალური რეზიდენცია ვატიკანის ქალაქ-სახელმწიფოში. სასახლე ასევე ცნობილია როგორც წმინდა სასახლე, პაპის სასახლე ან ვატიკანის სასახლე. თავად ოფიციალური ვატიკანი, სასახლეს იხსენიებს როგორც სიქსტუს V-ის სასახლეს, პაპი სიქსტუს V-ს პატივსაცემად.
ოგიუსტ ესკოფიე

ჟორჟ-ოგიუსტ ესკოფიე (ფრანგ. Georges Auguste Escoffier; დ. 28 ოქტომბერი, 1846, ვილნევ-ლუბე, ზღვისპირა ალპები — გ. 12 თებერვალი, 1935, მონტე-კარლო) — ფრანგი კულინარი, კრიტიკოსი, კულინარული მწერალი, ფრანგული სამზარეულოს ნოვატორი, მეტსახელად „მზარეულთა მეფე და მეფეთა მზარეული“ (ფრანგ. roi des cuisiniers et cuisinier des rois). ესკოფიე ლეგენდარული პიროვნებაა მზარეულთა და გურმანთა შორის, და ერთ-ერთი უმნიშვნელოვანესი ლიდერთაგანი იყო თანამედროვე ფრანგული სამზარეულოს ჩამოყალიბებაში. ესკოფიეს ტექნიკა ძირითადად ეფუძნებოდა კარემის სტილს, რომელმაც ფრანგული მაღალი სამზარეულოს კლასიფიცირება მოახდინა, თუმცა ესკოფიეს მიღწევა კარემის რთული სისტემის გამარტივება და მოდერნიზება იყო. რეცეპტების ჩაწერისა და გამოგონების გარდა, ესკოფიეს წვლილი კულინარიაში იყო ასევე მზარეულის პროფესიისთვის პრესტიჟის ამაღლება იყო მის სამზარეულოებში ორგანიზებული დისციპლინის შემოღებით. ესკოფიემ გამოსცა „კულინარული მეგზური“ (ფრანგ. Le Guide Culinaire), რომელიც დღემდე სახელმძღვანელო ნაშრომად ითვლება, როგორც კერძების წიგნი, ასევე სახელმძღვანელო მომზადების ტექნიკაზე. ესკოფიეს რეცეპტები, ტექნიკა და მიდგომა სამზარეულოს მართვაში უკიდურესად გავლენიანი დღესაც და ათვისებულია შეფ-მზარეულების მიერ არა მხოლოდ საფრანგეთში, არამედ მთელ მსოფლიოში. ↑ Claiborne, Craig & Franey, Pierre. Classic French Cooking ↑ Gillespie, Cailein & Cousins, John A. European Gastronomy into the 21st Century, pp. 174-175 ISBN 0-7506-5267-5
ჩრდილოეთ კავკასიის ფედერალური ოკრუგი

ჩრდილოეთ კავკასიის ფედერალური ოკრუგი – გამოეყო სამხრეთის ფედერალურ ოკრუგს დიმიტრი მედვედევის 2010 წლის 19 იანვრის ბრძანებით. მოიცავს ჩრდილოეთ კავკასიის ცენტრალურ და აღმოსავლეთ ნაწილს. ოკრუგის ცენტრია ქალაქი პიატიგორსკი, ტერიტორია – 172 360 კმ, მოსახლეობა დაახლოებით – 9.5 მილიონია. ფართობით ყველაზე პატარა ოკრუგია, ამასთანავე ერთადერთი სადაც რუსები არ შეადგენენ უმრავლესობას. მათი რაოდენობა 30% შეადგენს, თუმცა ყველაზე დიდი ეთნიკური ჯგუფია. დაღესტანი ჩეჩნეთი ინგუშეთი ჩრდილოეთი ოსეთი ყაბარდო-ბალყარეთი ყარაჩაი-ჩერქეზეთი სტავროპოლის მხარე რუსები — 2 743 000 (30,1 %) ჩეჩნები — 1 505 215 (17,0 %) ხუნძები — 785 314 (8,6 %) ყაბარდოელები — 516 632 (5,6 %) დარგელები — 498 655 (5,4 %) ინგუშები — 483 152 (5,3 %) ოსები — 476 458 (5,2 %) ყუმიხები — 401 007 (4,3 %) ლეზგინები — 359 547 (3,9 %) სომხები — 260 055 (2,8 %) ყარაჩაელები — 187 588 (2,0 %) ლეკები — 147 964 (1,6 %) თაბასარები — 117 732 (1,2 %) ბალყარები — 106 777 (1,1 %) აზერბაიჯანელები — 105 480 (1,1 %) ნოღაელები — 100 000 (1,03 %) აბაზები — 42 000 (0,4 %) ჩერქეზები - 50 000 ისლამი– 64 % ქრისტიანობა – 36 % SKFO.RU – regional information portal დაარქივებული 2013-07-31 საიტზე Wayback Machine. (russian)
კლაუს შულცე

კლაუს შულცე (დ. 4 აგვისტო, 1947 — გ. 26 აპრილი, 2022) — გერმანელი ელექტრონული მუსიკის კომპოზიტორი. იგი ასევე ცნობილია ფსევდონიმით „რიხარდ ვანფრიდი“. შულცე ასევე ცნობილია, როგორც ჯგუფების Tangerine Dream და Ash Ra Tempel ყოფილი წევრი. სოლო კარიერის მანძილზე მან 60-ზე მეტი ალბომი გამოსცა. 1993 Silver Edition – 10-დისკიანი გამოცემა 1995 Historic Edition – 10-დისკიანი გამოცემა 1997 Jubilee Edition – 25-დისკიანი გამოცემა 2000 The Ultimate Edition – 50-დისკიანი გამოცემა 2000 Contemporary Works I – 10-დისკიანი გამოცემა 2002 Contemporary Works II – 5-დისკიანი გამოცემა ტექნო-მუსიკის შემსრულებელ პიტ ნამლუკთან ერთად (4-7 დისკებზე ასევე ბილ ლესუელთან) შულცემ ჩაწერა ალბომების სერია, რომელთა სათაურებიც პინკ ფლოიდის ალბომების ან სიმღერების სახელების პაროდიებს წარმოადგენს. 1994 The Dark Side of the Moog I – "Wish You Were There" (Wish You Were Here) 1994 The Dark Side of the Moog II – "A Saucerful of Ambience" (A Saucerful of Secrets) 1995 The Dark Side of the Moog III – "Phantom Heart Brother" (Atom Heart Mother) 1996 The Dark Side of the Moog IV – "Three Pipers at the Gates of Dawn" (The Piper at the Gates of Dawn) 1996 The Dark Side of the Moog V – "Psychedelic Brunch" (Alan's Psychedelic Breakfast) 1997 The Dark Side of the Moog VI – "The Final DAT" (The Final Cut) 1998 The Dark Side of the Moog VII – "Obscured by Klaus" (Obscured by Clouds) 1999 The Dark Side of the Moog VIII – "Careful With the AKS, Peter" (საკონცერტო) (Careful with That Axe, Eugene) 2002 The Dark Side of the Moog IX – "Set the Controls for the Heart of the Mother" (Set the Controls for the Heart of the Sun / Atom Heart Mother) 2005 The Dark Side of the Moog X – "Astro Know Me Domina" (Astronomy Domine) 2008 The Dark Side of the Moog XI – "The Heart of Our Nearest Star" (Set the Controls for the Heart of the Sun) 1977 "Melange" 1994 "Nachtmusik Schattenhaft" 1994 "Conquest Of Paradise" – სინგლი, ვანგელისის კომპოზიციის ქავერ-ვერსია 2002 "Manikin Jubilee" – 777 ასლის ოდენობით 2004 "Schrittmacher" – სარეკლამო დისკი 2008 "Zenit" – ალბომზე Sehnsucht (Schiller) 2008 "Invisible Musik" 1991 2001 1994 The Essential 72–93 1999 Trailer Klaus Schulze.com - ოფიციალური საიტი ინფორმაცია დისკოგრაფიის შესახებ დაარქივებული 2010-06-25 საიტზე Wayback Machine. ↑ https://fr.findagrave.com/memorial/239327986/klaus-schulze ↑ შარფი, ნატაშა. (8 April 2022) Listen to the first new music from Klaus Schulze's Deus Arrakis. ციტირების თარიღი: 30 April 2022
მელქისედეკის დომინიონი

მელქისედეკის დომინიონი (მდ) — ვირტუალური სახელმწიფო, რომელიც დადანაშაულებულია მსოფლიო მასშტაბის საბანკო მაქინაციების ორგანიზებაში. იგი არავის მიერ არ არის იურიდიულად აღიარებული, თავად მელქისედეკის დომინიონი საკუთარ ტერიტორიად აცხადებს დედამიწის ნებისმიერ ნაწილს. მელქისედეკის დომინიონი დაფუძნებულია 1986 წელს აშშ-ის მოქალაქეების, ბენ დავიდ პედლის და მისი ვაჟის მარკ ლოგან პედლის მიერ. ორგანიზატორი პირები მოიხსენიებიან სხვადასხვა ფსევდონიმებით, ისეთით როგორიცაა „ცემახ ბენ დავიდ ნეცერ კორემი“, „ბრანჩ ვინდრესსერი“ და სხვა. ეს პირები ასევე წარმოადგენენ ბიბლიის ერთ-ერთი რედაქციის („მელქისედეკის ბიბლია“) ავტორებს. ეს წიგნი იწერებოდა მსოფლიოს სხვადასხვა კუთხეში, ძირითადად ციხეებში, იქ სადაც უწევდათ სასჯელის მოხდა ავტორებს; დანაშაულის საგანს კი ხშირ შემთხვევაში შეადგენდა მაქინაციები აქციებით ვაჭრობის საქმეში. ამ ნაწარმობს („მელქისედეკის ბიბლია“) ეფუძნება დომინიონის მთელი სახელმწიფოებრიობა. ზოგიერთი წყაროს თანახმად, 1993 წელს მელქისედეკის დომინიონ სახელმწიფოს მოიპოვებული აქვს „დიპლომატიური აღიარება“ ცენტრალური აფრიკის ცალკეული რესპუბლიკების მხრიდან. აგრეთვე ცნობილია, რომ მელქისედეკის დომინიონს არ გააჩნია დიპლომატიური მისიები ან რაიმე სხვა წარმომადგენლობები აფრიკაში, მიუხედავად ამისა, მელქისედეკის დომინიონის ინტერნეტ რესურსში აღნიშნულია, რომ ვირტუალურ სახელმწიფო აღიარებულია აფრიკის სხვადასხვა რესპუბლიკების მიერ, მათ შორისაა ბურკინა-ფასო. ზოგიერთი ცნობით, მელქისედეკის დომინიონის სახელმწიფო პასპორტს აღიარებს ზოგიერთი დიდი სახელმწიფოც, მათ რიცხვშია ფილიპინები, მალაიზია, სინგაპური, ინდონეზია. მელქისედეკის დომინიონის ოფიციალური საიტი (ინგლ.)